Catillus iactabilis
Catillus iactabilis, est res lusoria, saepissime ex plastica facta, quae volat per aera, cum lusores eam manu torserunt et baculi resilientis modo in sublime iecerunt. Quae linguis hodiernis frisbee persaepe vocatur, quamquam Wham-O, societas mercatoria, hoc nomen sibi adrogat. Nonnulli dicunt nomen frisbee trahi e Frisbie, societate saeculo XX condita, quae crusta dulcia in lancibus rotundis apud universitates Americanas vendidit, ubi scholasticos iuvabat, cum crusta ederant, discos inter se iactare.